Wažne sobustatkujuce
Wěcej ako 350 sobustatkujucych z wěcej ako 30 krajow jo na projekśe Thimble wobźělone. How su někotare ze šćodriwych luźi, kótarež su swój cas a energiju pśinosowali, aby Thimble pólěpšyli!
Jerry Goguette
twigz20
- Jo meni kodowych kusackow pśidał, aby programěrowanje wólažcył
- Jo zmólki pśi awtomatiskem pśešaltowanju JavaScript pórěźił
„Gaž som z Thimble zachopił, som měł žedno dožywjenje/znajobnosći wó JavaScript. Som bejny cas trjebał, aby se orientěrował. Gaž som zachopił na toś tom projekśe źěłaś, som museł wjele zajźowy pśewinuś. Z pomocu jědrowego teama som mógał póněcom te zajźowy pśewinuś. Musym hyšći wjele wuknuś, ale ze swójim póstupom som dosć spokojom!"
Sana Riaz
sanariaz154
- Jo pśidatny nutśkowny wótkłon w editorje pśidała, aby cytajobnosć pólěpšyła
„My wšykne trjebamy luźi, kótarež nam swóje měnjenje gronje. Tak móžomy se pólěpšowaś. Źěło z Thimble jo było nejwěcej skoboźece dožywjenje za mnje w swěśe wótwórjonego žrědła a jo mě móžnosć dało, z wjelgin pśijaśelnym a pomocniwym teamom gromadu źěłaś.“
Ray Gervais
raygervais
- Jo konsolu JavaScript pśidał, aby wuknjecym pomagał, jich kod za zmólkami pśepytowaś a zmólki namakaś
- Jo wužywarsku pśigódnosć menijow Thimble pólěpšył
„Sobuźěło pla Thimble jo mě zmóžnił, wěcej wó modernych webnałoženjach JavaScript wuknuś, nazgónjenje, kótarež jo móju karieru do nowych wušynow wjadło a mě nowe móžnosći wótwóriło. Wótwórjone žrědło jo swět změnił, a měnim, až jo wšykno móžne z tym.“
Harkirat Singh
hkirat
- Jo pśiměrjony wužywarski pówjerch napórak, aby parametry za elementy A-wobcerka wobźěłował
- Jo wudopołnjenje žrědłowego koda k opcionalnemu nastajenjeju cynił
- Jo techniske metody za zgromadne wobźěłowanje wuslěźił
„Źěło na Thimble jo wjelicne nazgónjenje było. Žrědłowy kod jo wjelgin derje napisany a mentory su napšawdu pomocniwe. Jo jaden z nejlěpšych projektow, jolic cośo zachopiś na wótwórjonem žrědle źěłaś a som wjele wó wuprobowanych metodach wuknuł.“
Christopher Singh
cgsingh
- Jo projektowemu bokoju wopisanja pśidał
- Jo awtomatiske zacynjanje wobnznajenjow k opcionalnemu nastajenjeju cynił
- Jo dłujkolětny problem wužywajobnosći z tłocaškom Wózjawiś pórěźił
„Gaž som do Thimble zastupił, jo to nejpjerwjej zdušajuce było. Ale pótom som zachopił sobu cyniś a spokojnosć jo se pśinamakał. Som wjele wó tom wuknuł, což som zwětšego zagnał – webwuwiśe. We wuwiśu wótwórjonego žrědła njejsom se nidgda sam zacuł. Gaž tajke talentěrowane luźe gromadu źěłaju, móžo se take wjelicne ako Thimble nastaś.“
Brian Yang
peiying16
- Pódpěra za datajowe symbole jo se w lisćinach datajow pśidała
- Jo zmólka w nastajenjach JavaScript pórěźił
- Pódpěra za wobźěłowanje SVG-datajow direktnje w editorje
„Lubujom Thimble a pórěźam rady zmólki z teamom Thimble.“
Theo Dule
th30
- Jo meni za pśechadne efekty zaktualizěrował
- Jo se wó to starał, až se dataje w editorje korektnje wuzwiguju
„Źěłanje z Thimble jo se ako wupominujuce a brizantne zastupjenje do wótwórjonego žrědła. Som mógał pśez to z późiwabnymi luźimi gromadu źěłaś, kótarež jo mě pśecej zacuśe dał, až zmólki su jano móžnosći něco pólěpšyś. Wutrajnosć jo kluc a ze slědkpśizjawjenjow móžośo pśecej wuknuś!“
Oleg Mytryniuk
omytryniuk
- Jo wužywarski pówjerch zatwarjonego wobrazowego wobglědowaka pólěpšył
- Jo wšake pólěpšenja wužywarskego pówjercha pśidał a jo zmólki wugótowanja wužywarskego pówjercha a funkcionalnosći pórěźił
- Jo sukowe wótwisnosći w projekśe Thimble zaktualizěrował
„Za mnjo źo pśi źěłanju na Thimble nic jano wó dobywanje gódnotnych programěrowańskich nazgónjenjow, ale wjele wěcej wó zacuśe, něco dojśpiś a k produktoju pśinosowaś, kótaryž se wót luźi z cełego swěta wužywa. Gaž som zrozměł, až miliony luźi z koda wužytk maju, kótaryž pišu, jo mě to pógnuło, se wó sobuźěło na Thimble prócowaś. Drugi wažny faktor jo pśijaśelne a pomocniwe zgromaźeństwo w projekśe, což jo dalšna pśicyna za to, až mójo nazgónjenje we wuwiśu wótwórjonego žrědła z Thimble jo fasciněrujuce.“
Tim Moy
timmoy
- Jo zmólku nastajenja za awtomatiske aktualizěrowanje pśeglědowego wobcerka pórěźił – něnto se nastajenje składujo, gaž se wobglědowak wótnowja
- Jo funkciju pśidał, kótaraž wam zmóžnja, wobraze w projekśe filtrowaś
„Pśed Thimble som na relatiwnje małych programach źěłał, kótarež som sam abo w małej kupce programěrował. Źěłanje na koźe, kótaryž sta (nejskerjej samo tysace) datajow wopśimujo, na kótarychž wěcej ako 300 luźi źěła, jo mě definitiwnje pokazało, což „gromaduźěłanje z drugimi“ napšawdu wóznamjenijo. Som nazgónił, až dajo wuknjeńska kśiwula pśi zwucenju na wokolinu, ale dajo pśecej pśijaśelne woblica, kótarež pśi prědnych kšacach a problemach pomagaju. Pó jano mało mjasecach mógu wěcej k zgromaźeństwoju pśinosowaś, gaby se do togo myslił. Pśedstajśo se móžnosći, kótarež móžomy měś, gaž wótwórjone žrědło dalej rosćo!“
hrv_Latn pol_Latn zho_Hans kin_Latn pol_Latn nno_Latn szl_Latn bem_Latn pag_Latn szl_Latn pol_Latn quy_Latn fra_Latn pol_Latn slv_Latn szl_Latn zho_Hans oci_Latn pol_Latn slv_Latn pol_Latn szl_Latn zho_Hans zho_Hans slv_Latn slv_Latn slv_Latn szl_Latn ind_Latn eng_Latn szl_Latn slv_Latn slv_Latn szl_Latn nso_Latn deu_Latn slv_Latn ces_Latn szl_Latn hun_Latn hun_Latn luo_Latn slv_Latn szl_Latn szl_Latn pag_Latn fuv_Latn slv_Latn slv_Latn szl_Latn